מרי לין רייסקוב

מרי לין רייסקוב (באנגלית: Mary Lynn Rajskub; נולדה ב-22 ביוני 1971) היא שחקנית וקומיקאית אמריקאית, הידועה בעיקר בזכות גילום הדמות קלואי או'בריאן בסדרה "24" של רשת FOX.

ביוגרפיה
רייסקוב נולדה בדטרויט, מישיגן שבארצות הברית וגדלה בעיר טרנטון. הוריה הם בטי וטוני רייסקוב; יש להם שתי אחיות גדולות.

במהלך לימודיה בתיכון רייסקוב ניגנה בקלרינט בתזמורת בית הספר וגילמה את פרנץ' במחזמר גריז. אחת מההשראות הילדות שלה הייתה סדרת הטלוויזיה "בלשים בלילה". 

במהלך שנות התשעים המוקדמות, היא הופיעה לעיתים קרובות בהופעות סטנד-אפ פתוחות בסן פרנסיסקו. מאוחר יותר היא עברה ללוס אנג'לס ועבדה תקופה כמלצרית בבית הקפה הארד רוק ובתור כרטיסנית בבית קולנוע.

קריירה 
היא שיחקה בסדרות שונות כמו "המופע של לארי סנדרס", "Mr. Show" עם דייוויד קרוס (שאיתו היא יצאה עד לעונה השנייה), ועוד.

רייסקוב שיחקה בסרטים: "מיס סנשיין הקטנה", "אחי איפה האוטו שלי", "עור מסתורי", "אדם על הירח" ועוד.

בשנת 2003 החלה רייסקוב לגלם  בסדרת המתח "24" את דמותה של קלואי או'בריאן, סוכנת CTU (היחידה ללוחמה בטרור) מהעונה השלישית בתפקיד אורח והמשיכה לעונה הרביעית שנה לאחר מכן. החל מהעונה החמישית ב-2006 היא שימשה כשחקנית קבועה בצוות. בעונות השביעית והשמינית היא הדמות הנשית המובילה. כמו כן בעונה התשיעית (מיני סדרה) שיצאה בשנת 2014. 

היא הופיעה בסך הכל ב-113 פרקים; מה שהופך אותה לדמות השלישית שהופיעה הכי הרבה בסדרה. רייסקוב וקיפר סאת'רלנד הופיעו ביחד בפרק מיוחד של משפחת סימפסון. 

בשנת 2004 שיחקה בדרמת הטלוויזיה של CBS "הלטר סקלטר" על חייו של צ'ארלס מנסון. 

היא שיחקה בסדרה הקומית "איך להיות ג'נטלמן" של רשת CBS, וגם הופיעה בקליפים של בק ו־Weezer. היא אף הופיעה בתפקיד קצר בסדרה הקומית "ברוקלין תשע-תשע".

בשנת 2013 שיחקה בדרמת הנעורים זוכת הפרסים "מלכי הקיץ" של הבמאי ג'ורדן ווגט-רוברטס.

בשנת 2016 כיכבה בסדרת הטלוויזיה "מאהבת בתשלום מראש" מבית רשת Starz, בדמותה של ארין רוברטס. 

בשנת 2017 שיחקה לצד מריה בלו בסרט "בחיפוש אחר פליני", על פי תסריט של ננסי קארטרייט. 

בשנת 2018 שיחקה בסרט הקומי "חכם בלילה", לצד קווין הארט. ב-2019 שיחקה בסדרה "עכשיו אפוקליפסה", ברשת Starz.

בשנת 2021 שיחקה בסרט "מלחמת המחר". בשנת 2022 גילמה את לוריין פואיס במיני-סדרת הדרמה של רשת הולו "עלייתה ונפילתה של אליזבת' הולמס"; אודות מייסדת תאגיד תראנוס; אליזבת הולמס, יזמית צעירה בת 19 שפיתחה טכנולוגיה חדשנית לערכות בדיקות דם.

חיים אישיים 
בשנת 1995 החלה רייסקוב לצאת עם הקומיקאי דייוויד קרוס, אשר הכירו בסדרה "Mr. Show"; אמנם השניים נפרדו בסוף העונה השנייה כאשר רייסקוב עזבה את הסדרה.

היא יצאה במשך חמש שנים עם המוזיקאי, ג'ון בריאון עד שהם נפרדו ב-2002. לאחר מכן יצאה תקופה קצרה עם הקומיקאי דנקן טראסל.

בשנת 2007 החלה לצאת עם המאמן האישי מת'יו רולף; שלושה חודשים לאחר מכן היא נכנסה להריון ובשנת 2008 נולד להם בן; והשניים נישאו ב-1 באוגוסט 2009 בחתונה מאולתרת בלאס וגאס. בשנת 2019 השניים נפרדו ורייסקוב הגישה בקשה לגירושין. 

ב-2012 רמזה במהלך ראיון כי היא ביסקסואלית.

פילמוגרפיה

קולנוע

טלוויזיה

קישורים חיצוניים

 ריאיון עם מרי לין רג'סקוב באתר של FOX

הערות שוליים

24 (סדרת טלוויזיה)
שחקניות קולנוע וטלוויזיה אמריקאיות
קומיקאיות אמריקאיות
סטנדאפיסטיות אמריקאיות
תסריטאיות טלוויזיה אמריקאיות
אמריקאים ממוצא צ'כי
אמריקאיות ממוצא אירי
שחקנים להט"בים אמריקאים
ביסקסואליות אמריקאיות
אמריקאיות שנולדו ב-1971
אמריקאים שנולדו ב-1971